જોકે આ દરમિયાન ઇન્ટેલિજન્સ બ્યુરો દ્વારા રિપોર્ટ આવ્યા છે કે કેસના ચૂકાદામાં આસારામને સજા કરવામાં આવે તેવા કિસ્સામાં અનુયાયીઓ હિંસક બની શકે છે. રાજ્યના પોલીસવડાએ આ મામલે અમદાવાદ પોલીસ કમિશનરને તેમજ અન્ય શહેરોના પોલીસ વડાઓને પણ ચાંપતો બંદોબસ્ત રાખવા માટે તકેદારી કરી છે. ચાંદખેડા પોલીસ ઇન્સ્પેક્ટર એ.સી. પટેલે કહ્યું કે, ‘અમારા જવાનો વહેલી સવારથી જ આશ્રમ ખાતે બંદોબસ્ત સંભાળી રહ્યા છે અને જો જરુર પડશે તો વધારાની ફોર્સને તાત્કાલીક વિસ્તારોમાં મોકલવા માટે તૈયાર રખાઈ છે.’